John McEnroe

John Patrick McEnroe Jr. (sündinud 16. veebruaril 1959 Wiesbadenis Saksamaal) on USA endine tipptennisist. Ta on olnud maailma esinumber nii üksik- kui ka paarismängus.

 Elulugu 
Tema lapsepõlv möödus New Yorgis Queensi linnaosas. Tema nooremast vennast Patrick McEnroest sai samuti elukutseline tennisist.

Juba 18-aastaselt jõudis John Wimbledoni poolfinaali.

Ta oli tugev nii üksik- kui paarismängus. Karjääri lõpetas ta 104 turniirivõiduga üksikmängus (neist 77 ATP turniirid) ja 71 võiduga paarismängus (viimastest 51 koos Peter Flemingiga). Sealjuures oli Fleming oma rolli suhtes tagasihoidlik. "Maailma parim meespaar on John McEnroe ja keegi teine," ütles ta.

Suure slämmi turniiridel jõudis McEnroe üksikmängus 11 korda finaali ja võitis neist 7. Meespaarismängus on ta jõudnud finaali 12 korda ja võitnud neist 9. Korra, 18-aastaselt, on ta finaali pääsenud ka segapaarismängus ja selle võitnud.

McEnroe ja Stefan Edberg on ainsad tennisemängijad, kes on saanud maailma esinumbriks nii üksik- kui ka paarismängus. McEnroe on kõige kauem (257 nädalat) paarismängus maailma esinumbriks olnud tennisist. Maailma esinumber on ta olnud 14 korda ja kokku 170 nädalat, millega on maailmas läbi aegade 5. kohal.

McEnroe parimaks hooajaks jäi 1984. Ta alustas seda 42 järjestikuse võiduga, mis on tänapäevani maailmarekord, ja kaotas kogu hooaja jooksul üksnes 3 mängu – võiduprotsent 96,5% (82 võidu juures) on samuti tänini maailmarekord.

Tennisest loobus McEnroe sportlasena 1992, kuid jäi endiselt tennisega seotuks. 1999–2000 oli ta 14 kuu jooksul USA Davise karika meeskonna kapten, aga astus tagasi pärast 3:2 võite Zimbabwe ja Tšehhimaa üle ning 0:5 kaotust Hispaaniale. Kapteni koha võttis üle noorem vend Patrick.

2006 naasis McEnroe tennisesse mängijana ja osales koos rootslase Jonas Björkmaniga kahel turniiril paarismängus, millest ta ühe võitis. Ta on ainus, kes võitnud ATP turniiri neljal aastakümnel.

2017. aastal valmis film tema ja Björn Borgi ajaloolisest duellist 1980. aasta Wimbledoni turniiril.

 Suure slämmi turniiride finaalid üksikmängus 
7 võitu
AastaVõistlusFinaalivastaneFinaali tulemus1979 USA lahtised 25px Vitas Gerulaitis  7:5, 6:3, 6:31980 USA lahtised  25px Björn Borg  7:6, 6:1, 6:7, 6:7, 6:41981  Wimbledoni turniir 25px Björn Borg  4:6, 7:6, 7:6, 6:41981  USA lahtised  25px Björn Borg  4:6, 6:2, 6:4, 6:31983  Wimbledon  25px Chris Lewis  6:2, 6:2, 6:21984  Wimbledon  25px Jimmy Connors  6:1, 6:1, 6:21984  USA lahtised  25px Ivan Lendl  6:3, 6:4, 6:1

4 finaali
AastaVõistlusFinaalivastaneFinaali tulemus1980  Wimbledon  25px Björn Borg  1:6, 7:5, 6:3, 6:7, 8:61982  Wimbledon  25px Jimmy Connors  3:6, 6:3, 6:7, 7:6, 6:4 1984  Prantsusmaa lahtised  25px Ivan Lendl  3:6, 2:6, 6:4, 7:5, 7:51985  USA lahtised  25px Ivan Lendl  7:6, 6:3, 6:4

Suure slämmi turniirid
 Turniir  1977  1978  1979  1980  1981  1982  1983  1984  1985  1986  1987  1988  1989  1990  1991  1992  Turniirivõidud  MatšivõidudAustraaliaA  A  A  A  A  ASFAQFNHAAQF4RAQF0/518:5Prantsusmaa2RAA3RQFAQF FSFA1R4RAA1R1R0/1025:10WimbledonSF1R4RFWFWWQFAA2RSF1R4RSF3/1458:11USA4RSFWWWSF4RW F1RQF2R2RSF3R4R4/1666:12 Turniirivõidud  0/3  0/2  1/2  1/3  2/3  0/2  1/4  2/3  0/4  0/1  0/2  0/3  0/3  0/3  0/3  0/4  7/45  N/A Matšivõidud  9:3  5:2  9:1  15:2  18:1  11:2  18:3  20:1  18:4  0:1  4:2  5:3  10:3  8:3  5:3  12:4  N/A  167:38

John McEnroe teenis profitennisistina 12 539 622 dollarit auhinnaraha.

 Viited 

Kategooria:Ameerika Ühendriikide tennisistid 
Kategooria:Sündinud 1959